Mottó: ”A tudományosság leglelkesebb védelmezői

soha nem a tudomány legkiemelkedőbb művelői”
(Bertrand Russell)

AZ UNIVERZUM INTELLIGENCIÁJA
1. - kiérleletlen, nyers változat

Ez a változat az Évnyitón előadandó szöveg, tehát most befejeztem a fenyegetést…
Fenyegetés: A téma megvitatásáig még majd újabb változatokat fogok közreadni, és az észrevételeket beépítem a további változatokba…
2015. február 13. - Évnyitó, a kiérleletlen, előzmények nélküli elméletek fóruma. (Detre Csaba)
_____________________________________________
Az Emberen kívüli Univerzumban minden logikusan, azaz intelligensen zajlik. Intelligens az, ami logikus.
Logikus: a felismert rendszer.

Tehát az Univerzum immanens tulajdonsága az intelligencia. Ezt ebben a tanulmányomban hadd nevezzem új terminusként Logica Naturalisnak.

Tehát a Természet kompatibilis az Emberi Értelemmel, a Természet fejlődési csúcsa, az Ember megismerheti szülőjét a Természetet, sőt, kijelenthetjük, csak AZT ismerheti meg, mert rajta kívül csak AZ létezik.
Hogy mindenféle törvényeket, képleteket, függvényeket tudunk az Univerzumra és annak részeire felállítani, ez mind annak a bizonyítéka, hogy intelligens közeggel állunk szemben.
Az ”intelligens közeg” kitűnik az Evolúciós Folyamatok Kozmikus Egyenletéből is (Detre Cs. 1986, M. Fil. Szemle 1986/3,4), A --- A’ + AB --- (A’’ + AB’) + ABC, --- ad inf. - azaz a belépő új, magasabb és magasabbrendű minőségek, A, B, C, stb. a magasabb és magasabbrendű környezet - ,A’, (A” + AB’), stb. stb. függvényei.
Tehát az evolúció során a magasabbrendű, azaz intelligensebb minőségek kifejlődésének előfeltétele a magasabbrendű, azaz intelligensebb környezet. (v. ö. Detre Csaba 1985: A monizmus: Az egyetlen és genetikailag egységes világ felismerése – Biológia, 33)
Megjegyzés: a ”magasabbrendű = intelligensebb” terminuspárt e helyen használom először.
Minden más, ami az Ember szellemi konstrukciója, nem tartozik a Logica Naturalis körébe, hanem az Logica Ingenii ( ”Szellemi Logika” vagy a ”Szellemi Szféra Logikája” ) körébe sorolható. Ezt a fajta logikát elsősorban az jellemzi, hogy nem szükséges benne a becsatolás érvelése.
NB: Az emberi megismerés az Ember Szellemi Szférájába történő becsatolás. A megismert-becsatolt rendszert az intelligencia korlátlanul modifikálhatja, új alrendszereket, vagy merőben új rendszereket létrehozva.
Míg a Logica Naturalis egy bizonyos megismerési folyamat, egy bizonyos rendszer bekebelezése az Ember Szellemi Szférájába, a belőle kibontakozó Logica Ingenii a szellemi konstrukciók végtelen sok folyamatát indíthatja el.
A Logica Ingenii a Logica Naturalis bázisáról végtelen gazdag intellektuális világot képes kibontakoztatni. Ennek előfeltétele viszont a kimeríthetetlen Potentia Naturalis, amelyet a Logica Naturalis tár fel, és amelyre felépül a Logica Ingenii. A Logica Ingenii működése azonban nem jelenti a Természet egyszerű tükrözését, úgy tűnik, hogy a különféle létszintekben létspecifikus logikaitényezők  húzódnak meg.
Az illogikus, non-intelligens történéseket az Ember hozta be a Kozmoszba. Elidegenedés: nem logikus illeszkedés, erre csak az Ember képes.
Kozmosz: rendszerhalmaz, eleve logikus, intelligens struktúra.

Ehhez hasonlóan a fejlődés, a struktúrák egymásra épülése eleve logikus, azaz intelligens folyamat. (Megismerhető, modellezhető, stb.)
Kháosz: nem rendszerhalmaz, nem logikus, ilyet az emberi megismerés még nem talált. A khaotikus ha létezne, az emberi megismerés számára felfoghatatlan lenne. 

Ezzel szemben a Semmi (Uden) logikailag leírható, azaz megismerhető. Lásd a Filozófiai Vitakör ”Udenológiai” konferenciái (1995, 2003, 2011.), ahol valaha több előadás is taglalta ezt a problémát.
Ebben az előadásban a címben szereplő „Univerzum” megjelölés felöleli a Kozmoszt, Kháoszt és a Semmit is!

Tehát: A monista világstruktúrában, az Ember nem találkozott olyasmivel, ami nem lenne logikus, azaz nem lenne megismerhető. A khaosz nem létezhet, mert megismerhetetlen lenne.
Ergo: A nem-létező nem létezik, mert az kizárólag a nem-rendszer, a kháosz lehet. Fontos leszögezni, hogy a nem-létező nem egyenlő a semmivel!
A monista világmodellt már sok alkalommal kifejtettem (vide: Detre Csaba 1986, M. Fil. Szemle 1986/3-4.), itt erre nem szeretnék részletesen kitérni. Sommásan: A világ egyetlen, egységes rendszerhalmaz. (Minden része minden más részével összefügg, kölcsönhatásban van, vide: 2011. Évnyitó: A Világ mint rendszerhalmaz és a Csodák.)
Bár az ún. „Intelligens Tervezés”-sel (Intelligent Design) ebben az előadásunkban nem kívánunk behatóan foglalkozni, annyit leszögezhetünk, hogy ez elsősorban a vallásos, méghozzá a Dualista Isten - Világ modellt elfogadó természettudósok modellje. Szerintük elviselhetetlen az, hogy a tudomány és a vallás inkompatibilis. E modell szerint eredetileg létezik a teljesen non-intelligens világ, amelybe minden intelligenciát, azaz logikát a mindenható egyisten visz be. Vagy eleve úgy teremti a világot, hogy az intelligens legyen, ez így talán logikusabb…
Az ”Intelligens Tervezést” a mélyen, a mondhatni bigott vallásosok elutasítják, mivel szerintük ezek a hittételek meghamisításai. De ugyanígy elutasítják azok is, akik szerint a hit és a tudomány két csakugyan inkompatibilis szellemi világ.
_____________________________________________

